Document ID: 31988D0531

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Οκτωβρίου 1988
που εγκρίνει την ενημέρωση του σχεδίου-πλαίσιο για την διάδοση γεωργικών γνώσεων στην Ιταλία, σύμφωνα με τον κανονισμό (ΕΟΚ) αριθ. 270/79 του Συμβουλίου και τις επακόλουθες τροποποιήσεις του
(Το κείμενο στην ιταλική γλώσσα είναι το μόνο αυθεντικό)
(88/531/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 270/79 του Συμβουλίου της 6ης Φεβρουαρίου 1979 περί αναπτύξεως της διαδόσεως γεωργικών γνώσεων στην Ιταλία (1), όπως τροποποιήθηκε τελευταία από τον κανονισμό (ΕΟΚ) αριθ. 1094/88 (2), και ιδίως το άρθρο 3,
την απόφαση 81/234/ΕΟΚ της Επιτροπής της 23ης Μαρτίου 1981 (3) περί εγκρίσεως του σχεδίου-πλαίσιο για την διάδοση γεωργικών γνώσεων στην Ιταλία,
Εκτιμώντας:
ότι στις 20 Ιανουαρίου 1988, η ιταλική κυβέρνηση διαβίβασε ενημερωμένο κείμενο του σχεδίου-πλαίσιο για την διάδοση γεωργικών γνώσεων στην Ιταλία, στο οποίο λαμβάνονται ιδίως υπόψη οι τροποποιήσεις που περιλαμβάνονται στον κανονισμό (ΕΟΚ) αριθ. 1760/87 του Συμβουλίου (4)·
ότι το ενημερωμένο σχέδιο-πλαίσιο πληροί τις προϋποθέσεις και ανταποκρίνεται στους στόχους του κανονισμού (ΕΟΚ) αριθ. 270/79 και των επακόλουθων τροποποιήσεών του·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται η ενημέρωση του σχεδίου-πλαίσιο για την διάδοση γεωργικών γνώσεων στην Ιταλία, που ανακοινώθηκε από την ιταλική κυβέρνηση στις 20 Ιανουαρίου 1988, σύμφωνα με τον κανονισμό (ΕΟΚ) αριθ. 270/79 και τις επακόλουθες τροποποιήσεις του.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 7 Οκτωβρίου 1988.

Labels: 18
15
19
6